text: Ophidset debat i byråd
  25 februar 2014 kl. 15.45
  Der ventes en ophidset debat, når byrådet i Haderslev sidst på dagen skal diskutere, om en moske i byen må få lov til bygge en minaret.
  Moskeen, der ligger i et industrikvarter i Haderslev, har bedt om lov til at bygge en minaret (et bedetårn) og en kuppel.
  Dansk Folkeparti siger nej, det samme gør Venstre. 
  Også selvom 26 kristelige kirkefolk i et åbent brev udtrykker deres støtte til en moske med kuppel og minaret.
  Sagen skal diskuteres på byrådsmødet sidst på eftermiddagen.
  